## SPORDIÕPPE EEST TASUMISE KORD JA TÄHTAJAD

1. **ÕPPEMAKS**

Õppeaastal 2020/2021 alates 1.oktoober 2020 on spordiõppe eest makstava tasu (edaspidi õppemaks) suurus 1.-4. klassi õpilastele (vastavalt üldhariduskooli klassile) **25 eurot** kuus.

Õppeaastal 2020/2021 alates 1.oktoober 2020 on spordiõppe eest makstava tasu (edaspidi õppemaks) suurus 5.-12. klassi õpilastele (vastavalt üldhariduskooli klassile) **30 eurot** kuus.

1. **TASUMINE**

Õppemaksu on võimalik tasuda kolmel erineval viisil:

* Igakuine makse jooksva kuu viimaseks kuupäevaks (vastavalt 25€ või 30€ kuus)
* Aastamaks st. 12 kuu õppemaks korraga. Makstes hiljemalt 2020.aasta oktoobri kuu viimaseks kuupäevaks kogu aasta korraga, tasute 12 kuu eest st **1.-4.klassi õpilased 265€ eurot** ning **5.-12.klassi õpilased 320 eurot.**
* Makset on võimalik teostada nii pangaülekandega kui ka sularahas. Palume võimaluse korral tasuda õppemaks arveldusarvele.

Pangarekvisiidid on järgmised:

**Rapla Korvpallikool MTÜ A/a EE161010220042370018 SEB; EE562200221065150936 Swedbank.**

Selgitusse lisada: õpilase nimi ja milliste kuude eest tasute.

Palume selgitusse lisada esmakordsel maksmisel lisaks laps isikukoodile ka **lapsevanema isikukood**, mis on tulumaksu tagastuse jaoks väga oluline.

Sularahas maksmisel annab maksja selle kohta Rapla Korvpallikoolile allkirja õppemaksu lehele ja soovi korral saab vastu tšeki.

1. **TULUMAKSU TAGASTUS**

Rapla Korvpallikool ja õppekava ”Korvpall” (õppekava kood 82771) on Haridus- ja Teadusministeeriumis ministri käskkirjaga 2. juunil 2008 registreeritud Eesti Hariduse Infosüsteemis. See annab lapsevanematele võimaluse tasutud koolituskulude eest pärast füüsilise isiku tuludeklaratsiooni esitamist tulumaks riigilt tagasi saada. Võimalusel soovitame tasuda kogu õppemaks hiljemalt oktoobrikuu lõpuks, sest see annab võimaluse ühe kuu õppemaks kokku hoida ja tulumaks õppemaksult juba 2017.a. märtsiks tagasi saada.

1. **TÄHTAJAD**

* Igakuise õppemaksu maksmise tähtaeg on kuu viimane kuupäev*. (Näiteks: septembri kuu eest makstava õppemaksu tasumise tähtaeg on 30.september).*
* Terve õppeaasta õppemaksu tasumise tähtaeg on 31.oktoober 2020.

1. **ERANDJUHUD**

* Kui ühest perest käib Korvpallikoolis 2 õpilast, tuleb ühe lapse eest tasuda vaid pool õppemaksust. Kui ühest perest käib Korvpallikoolis rohkem kui 2 last, siis need lapsed on maksust vabastatud. Juhul kui ühe pere lapsed kuuluvad erineva hinnaga vanuserühmadesse, rakendub 50% soodustus nooremale õpilasele.
* Nelja või enama lapsega perede lastele on Rapla Korvpallikooli treeningutel osalemine tasuta.
* Korvpallikool võtab lapsevanematelt vastu kirjalikke avaldusi õppemaksu soodustuse kohta, kus on ära toodud taotluse põhjendus:
  + Majanduslikel, tervislikel või muudel mõjuvatel põhjustel on kirjaliku avalduse alusel võimalik taotleda, kas osalist või täielikku õppemaksu vabastust, kas teatud perioodiks või kogu hooajaks.
  + Avalduse vaatab läbi kooli juhatus ja teeb otsuse iga avalduse kohta eraldi.